Source: http://ec.europa.eu/civiljustice/maintenance_claim/maintenance_claim_fin_mt.htm
Timestamp: 2017-02-24 16:10:46+00:00
Document Index: 2200099

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'Qorti ', 'qorti ', 'Qorti ', 'Qorti ', 'Qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'Qorti ']

Kummissjoni Ewropea - Network gudizzjarju ewropew - Talbiet ta’manteniment - Finlandja
Talbiet ta’manteniment - FinlandjaDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
X'jinkludu t-termini “manteniment” u “obbligu li jiġi pprovdut manteniment” fil-liġi Finlandiża? Min huwa obbligat iħallas manteniment lil persuna oħra u f'liema tipi ta' każijiet? 2.
Sa liema età tifel/tifla huwa intitolat li jirċievi manteniment? 3.
F'liema tipi ta' każijiet tista' tiġi applikata l-liġi Finlandiża? 4.
Jekk il-liġi Finlandiża ma tkunx tista' tiġi applikata, liema liġijiet japplikaw il-qrati Finlandiżi? Jekk kemm il-persuna li tapplika għall-manteniment kif ukoll il-persuna soġġetta li tipprovdih tgħix fil-Finlandja: 5.
L-applikant għandu jikkuntattja ċerta organizzazzjoni, awtorità (awtorità ċentrali jew lokali) jew qorti tal-ġustizzja sabiex jikseb il-manteniment? 5.A.
Kif nista' napplika għal manteniment minn din l-organizzazzjoni jew awtorità (awtorità ċentrali jew lokali) u liema proċeduri jiġu applikati? 6.
Jista' wieħed japplika għal manteniment f'isem qaribu, ħabib jew tifel/tifla minorenni? 7.
Jekk applikant għandu l-ħsieb li jippreżenta l-każ quddiem qorti tal-ġustizzja, kif jista' jsir jaf liema qorti għandha l-ġurisdizzjoni? 8.
L-applikant għandu jikkuntattja lil xi intermedjarju (avukat, organizzazzjoni jew awtorità (awtorità ċentrali jew lokali)) sabiex jippreżenta l-każ quddiem qorti tal-ġustizzja? Jekk le, liema proċedura għandu josserva? 9.
Hemm xi ħlas involut fir-rigward tal-proċediment tal-qorti? Jekk hemm, kemm huwa? Jekk il-fondi ta' l-applikant mhumiex adegwati, jista' jikseb parir legali sabiex ikopri l-ispejjeż tas-smigħ? 10.
X'tip ta' manteniment tista' tagħti l-qorti? Jekk il-kwistjoni hija dwar il-manteniment li għandu jitħallas f'intervalli regolari, kif jista' dan jiġi stabbilit? Tista' deċiżjoni tal-qorti tiġi riveduta meta l-ispejjeż tal-ħajja jew iċ-ċirkostanzi tal-familja jinbidlu? 11.
Kif u lil min għandu jitħallas il-manteniment? 12.
Jekk persuna li tkun obbligata tipprovdi manteniment ma tħallasx b'mod volontarju, liema metodi huma disponibbli sabiex il-persuna tkun imġiegħla tħallas? 13.
Hemm organizzazzjoni jew awtorità (ċentrali jew lokali) li tista' tgħinni niġbor il-manteniment [dovuti lili]? 14.
Jista' l-manteniment jitħallas f'daqqa jew titħallas somma minnu minflok il-persuna tkun obbligata tipprovdi l-manteniment? Jekk l-applikant ikun jinsab fil-Finlandja u l-persuna obbligata tipprovdi l-manteniment tkun residenti f'pajjiż ieħor: 15.
Jista' l-applikant jikseb għajnuna mingħand organizzazzjoni jew awtorità Finlandiża? 16.
Jekk iva, mingħand liema organizzazzjoni jew awtorità (awtorità ċentrali jew lokali) u kif nista' nikkuntattja lill-organizzazzjoni jew awtorità? 17.
X'tip ta' għajnuna tista' toffri l-organizzazzjoni jew awtorità (ċentrali jew lokali) lill-applikant? 18.
Jista' l-applikant jirrikorri direttament għand organizzazzjoni jew awtorità ( ċentrali jew lokali) Finlandiża għall-għajnuna? 19.
Jekk iva, għand liema organizzazzjoni jew awtorità (ċentrali jew lokali) u kif jista' jikkuntattja lill-organizzazzjoni jew awtorità? 20.
X'tip ta' għajnuna tista' toffri l-organizzazzjoni jew awtorità (ċentrali jew lokali) lill-applikant? 1. X'jinkludu t-termini “manteniment” u “obbligu li jiġi pprovdut manteniment” fil-liġi Finlandiża? Min huwa obbligat iħallas manteniment lil persuna oħra u f'liema tipi ta' każijiet?
It-tifel/tifla għandu d-dritt li jirċievi manteniment mingħand
il-ġenituri tiegħu. Jekk ġenitur ma jipprovdix manteniment jew jekk
it-tifel/tifla ma jgħix b'mod permanenti mal-ġenitur tiegħu, ġenitur jista'
jkun obbligat iħallas il-manteniment lit-tifel/tifla. Il-ġenituri mhumiex intitolati jirċievu l-manteniment mingħand
it-tifel/tifla tagħhom.
Matul iż-żwieġ tagħhom, iż-żewġ konjuġi għandhom jagħmlu li jistgħu
fir-rigward tal-parteċipazzjoni fiż-żamma tal-finanzi konġunti tal-familja u
l-manteniment tal-konjuġi. Wara d-divorzju, il-konjuġi li jitlaq [lill-parti
l-oħra u lit-tifel/tifla/tfal] huwa obbligat iħallas il-manteniment
lill-konjuġi [tiegħu/tagħha] jekk il-konjuġi jkunu għamlu dan it-tip ta'
arranġament bejniethom u jekk l-awtorità ta' l-assistenza pubblika lokali
tkun ikkonfermat dan. F'rabta ma' sitwazzjoni ta' divorzju, il-qorti tal-ġustizzja
tista' tobbliga wkoll lill-konjuġi l-ieħor li jħallas il-manteniment
lill-konjuġi li jkun jeħtieġu. Jekk konjuġi jonqos mill-obbligu tiegħu li jipprovdi l-manteniment jew
jekk il-konjuġi jgħixu separati, wieħed minnhom jista' jkun obbligat iħallas
il-manteniment lill-ieħor.
Dak li japplika għall-konjuġi japplika wkoll għall-partijiet
f'relazzjoni rreġistrata [li tinvolvi persuni ta' l-istess sess].
F'relazzjonijiet personali oħra, il-partijiet mhumiex soġġetti
għall-obbligu li jipprovdu manteniment lil xulxin.
2. Sa liema età tifel/tifla huwa intitolat li jirċievi manteniment?
Id-dritt tat-tifel/tifla li jiksbu l-manteniment mingħand il-ġenituri
tiegħu/tagħha jintemm meta t-tifel/tifla jagħlaq it-18-il sena. Il-ġenituri
huma responsabbli għall-ispejjeż ta' l-edukazzjoni tat-tifel/tifla tagħhom
anki wara li t-tifel/tifla jkun għalaq it-18-il sena, jekk dan jitqies li
jkun raġonevoli.
3. F'liema tipi ta' każijiet tista' tiġi applikata l-liġi Finlandiża?
3.1 Manteniment imħallas littifel/tiflaIl-liġi applikata fi kwistjoni ta' manteniment imħallas littifel/tifla hija bbażata fuq jekk it-tifel/tifla twelidx minn żwieġ jew barra żwieġ. Jekk it-tifel/tifla twieled minn żwieġ, il-liġi applikata hija l-liġi tal-pajjiż li tiegħu, it-tifel/tifla huwa ċittadin. Jekk it-tifel/tifla twieled barra ż-żwieġ, il-liġi applikata hija l-liġi tal-Finlandja. 3.2. Manteniment imħallas lill-konjuġiFi kwistjonijiet ta' manteniment imħallas lill-konjuġi, il-liġi applikata hija dik tal-pajjiż li fih il-konjuġi intitolat għall-manteniment għandu r-residenza tiegħu. Minkejja dak li tippreskrivi l-liġi li għandha tiġi applikata, dejjem hemm bżonn li titqies il-ħtieġa għall-manteniment tal-persuna intitolata għall-manteniment u l-qagħda finanzjarja tal-persuna soġġetta li tipprovdi l-manteniment meta qed jiġi ddeterminat l-ammont tal-manteniment.
4. Jekk il-liġi Finlandiża ma tkunx tista' tiġi applikata, liema liġijiet japplikaw il-qrati Finlandiżi?
4.1. Manteniment imħallas lit- tifel/tiflaGħat-tweġiba ara 3.1. Jekk il-liġi ta' pajjiż barrani għandha tiġi applikata fi kwistjoni, iżda jekk is-sistema ġudizzjarja ta' dak il-pajjiż teħtieġ li tiġi applikata l-liġi ta' pajjiż ieħor, allura għandha tiġi applikata l-liġi tal-pajjiż l-ieħor. Jekk ma tinkiseb ebda kjarifika dwar il-kontenut tal-liġi tal-pajjiż barrani, għandha tiġi applikata l-liġi Finlandiża. Fuq
4.2. Manteniment imħallas lill-konjuġiGħat-tweġiba ara 3.2. Fi kwistjonijiet ta' manteniment imħallas lill-konjuġi, il-liġi applikata hija dik tal-pajjiż li fih il-konjuġi intitolat għall-manteniment għandu r-residenza tiegħu. Jekk fi kwistjoni tiġi applikata l-liġi ta' pajjiż barrani, ir-regolamenti li jappartienu għall-iskop tal-liġi ċivili internazzjonali tal-liġi msemmija ma jiġux madankollu applikati.
Jekk kemm il-persuna li tapplika għall-manteniment kif ukoll il-persuna soġġetta li tipprovdih tgħix fil-Finlandja:
5. L-applikant għandu jikkuntattja ċerta organizzazzjoni, awtorità (awtorità ċentrali jew lokali) jew qorti tal-ġustizzja sabiex jikseb il-manteniment?
Jekk il-persuna intitolata għall-manteniment u l-persuna soġġetta li
tipprovdi l-manteniment jgħixu fil-Finlandja, jistgħu jikkuntattjaw
lill-awtorità ta' l-assistenza soċjali lokali għall-għajnuna fit-tfassil ta'
ftehim dwar il-manteniment. Jekk il-kwistjoni tal-manteniment hija kawża ta' tilwima, il-persuna
intitolata għall-manteniment jew il-persuna soġġetta li tipprovdi
l-manteniment tista' tippreżenta l-kwistjoni quddiem il-qorti lokali ta' prim
5.A. Kif nista' napplika għal manteniment minn din l-organizzazzjoni jew awtorità (awtorità ċentrali jew lokali) u liema proċeduri jiġu applikati?
5 A.1. Manteniment imħallas lit- tifel/tiflaJekk il-ġenituri tat-tifel/tifla jridu jidħlu fi ftehim bil-miktub dwar il-manteniment li għandu jitħallas u jekk jixtiequ lill-awtorità ta' assistenza soċjali lokali tikkonfermah, għandhom jidħlu għall-ftehim billi jużaw il-formola kkonfermata mill-Ministeru tal-Ġustizzja. Il-formola msemmija tista' tinkiseb mingħand l-awtorità ta' l-assistenza soċjali lokali. Uffiċjal ta' l-awtorità ta' assistenza soċjali lokali jipprovdi l-għajnuna lill-ġenituri meta din tkun mitluba fit-tfassil tal-ftehim u fil-mili tal-formola.
F'qorti tal-Ġustizzja, il-kwistjoni tal-manteniment tiġi ppreżentata billi tiġi ppreżentata kwerela. (Ara “Asian vireillepano tuomioistuimessa - Suomi”). 5 A.2. Manteniment imħallas lill-konjuġiIl-konjuġi jistgħu jfasslu ftehim bil-miktub, fil-forma li jixtiequ, u jitolbu lill-awtorità ta' assistenza soċjali lokali sabiex tikkonfermah. Uffiċjal ta' l-awtorità ta' l-assistenza soċjali lokali jipprovdi l-għajnuna lill-ġenituri meta din tkun mitluba fit-tfassil tal-ftehim.F'qorti tal-ġustizzja, il-kwistjoni tal-manteniment tiġi ppreżentata billi tiġi ppreżentata kwerela. (Ara “Asian vireillepano tuomioistuimessa - Suomi”).
6. Jista' wieħed japplika għal manteniment f'isem qaribu, ħabib jew tifel/tifla minorenni?
6.1. Manteniment imħallas lit- tifel/tiflaFi kwistjoni ta' manteniment, it-tifel/tifla huwa rrappreżentat mill-gwardjan tiegħu/tagħha jew minn rappreżentat legali ieħor. Il-gwardjan jista' jagħti prokura lil ħaddieħor sabiex juża d-dritt tat-tifel/tifla li jitkellem fuq kwistjoni ta' manteniment.6.2. Manteniment imħallas lill-konjuġiKonjuġi jista' jagħti l-prokura lil ħaddieħor sabiex din il-persuna tkun awtorizzata li tuża d-dritt tal-parti li tagħti l-awtorizzazzjoni sabiex titkellem fuq kwistjoni ta' manteniment.
7. Jekk applikant għandu l-ħsieb li jippreżenta l-każ quddiem qorti tal-ġustizzja, kif jista' jsir jaf liema qorti għandha l-ġurisdizzjoni?
7.1. Qorti tal-Ġustizzja b'ġurisdizzjoni fi kwistjoni li tapplika għall-manteniment li għandu jitħallas lil tifel/tiflaL-Att dwar il-Manteniment tat-Tfal, paragrafu 14, għandu disposizzjoni dwar il-qorti tal-ġustizzja b'ġurisdizzjoni fi kwistjonijiet ta' manteniment. Azzjoni li għandha x'taqsam mal-manteniment għandha tittieħed quddiem dik il-qorti tal-ġustizzja li d-domiċilju tal-gwardjani jew tar-rappreżentant legali tat-tifel/tifla jaqa' fi ħdan id-distrett ġudizzjali tagħha. Jekk id-domiċilju tal-gwardjan jew tar-rappreżentant legali tat-tifel/tifla ma jkunx fil-Finlandja, l-azzjoni għandha tittieħed quddiem dik il-qorti tal-ġustizzja li, l-aħħar domiċilju tal-gwardjani jew tar-rappreżentant legali tat-tifel/tifla kien jaqa' fi ħdan id-distrett ġudizzjali tagħha. Jekk ma hemm ebda Qorti tal-Ġustizzja b'ġurisdizzjoni skond is-sezzjoni ta’ hawn fuq, f’dan il-każ, għandu japplika l-paragrafu 23, subsezzjoni 2 ta' l-Att dwar ċerti relazzjonijiet tad-drittijiet tal-familja ta' natura internazzjonali.B'hekk, il-kwistjoni tiġi mressqa quddiem il-qorti tal-ġustizzja ta' dik il-lokalità fejn it-tifel huwa residenti b'mod permanenti jew, jekk it-tifel mhuwiex residenti b'mod permanenti fil-Finlandja, fil-Qorti Distrettwali ta' Ħelsinki.
Jekk tiġi ppreżentata talba dwar il-manteniment f'rabta ma' azzjoni dwar il-manteniment ta' tifel/tifla jew ma' l-affermazzjoni tal-paternità, l-azzjoni dwar il-manteniment tista' tinstema' wkoll f'dik il-Qorti tal-Ġustizzja fejn għandha tiġi ppreżentata l-azzjoni dwar l-ewwel kwistjoni.7.2. Qorti tal-Ġustizzja b'kompetenza fi kwistjoni li tapplika għall-manteniment li għandu jitħallas lil konjuġiIl-qorti tal-ġustizzja bil-kompetenza hi mfissra fil-Kapitolu 10, paragrafu 10, subartikolu 3 tal-Kodiċi dwar il-Proċedimenti Legali. . Skond is-subartikolu msemmi, azzjoni li tobbliga lil konjuġi jipprovdi l-manteniment lill-konjuġi l-ieħor għandha tiġi ppreżentata quddiem il-qorti tal-ġustizzja ta' dik il-lokalità li fiha, wieħed mill-konjuġi għandu d-domiċilju tiegħu. 8. L-applikant għandu jikkuntattja lil xi intermedjarju (avukat, organizzazzjoni jew awtorità (awtorità ċentrali jew lokali)) sabiex jippreżenta l-każ quddiem qorti tal-ġustizzja? Jekk le, liema proċedura għandu josserva?
L-applikant għandu d-dritt li jippreżenta każ mingħajr intermedjarji (ara “Asian vireillepano tuomioistuimessa - Suomi”).
9. Hemm xi ħlas involut fir-rigward tal-proċediment tal-qorti? Jekk hemm, kemm huwa? Jekk il-fondi ta' l-applikant mhumiex adegwati, jista' jikseb parir legali sabiex ikopri l-ispejjeż tas-smigħ?
Is-smigħ tal-qorti jinvolvi ħlas. Il-Qorti tal-Ġustizzja titlob dritt, li l-ammont tiegħu (70 - 200 euro) jiddependi mill-każ u fuq il-ħtieġa li jinstema' l-każ. (Käräjäoikeuksien maksut - - ). Fuq
Id-dritt ta' l-applikant li jirċievi għajnuna legali (ara “Oikeusapu - Suomi”) toħroġ mill-Att dwar l-Assistenza Legali. Applikant li jgħix barra mill-pajjiż jista' jikseb ukoll għajnuna legali fil-każta’ manteniment fuq il-bażi ta' ftehim reċiproku speċjali. Il-Finlandja daħlet fi ftehim bħal dawn ma' xi Stati fl-Istati Uniti u fil-Kanada. 10. X'tip ta' manteniment tista' tagħti l-qorti? Jekk il-kwistjoni hija dwar il-manteniment li għandu jitħallas f'intervalli regolari, kif jista' dan jiġi stabbilit? Tista' deċiżjoni tal-qorti tiġi riveduta meta l-ispejjeż tal-ħajja jew iċ-ċirkostanzi tal-familja jinbidlu?
10.1 Manteniment imħallas lit-tifel/tiflaL-Att dwar il-Manteniment tat-Tfal, fih dispożizzjonijiet dwar il-manteniment li għandu jitħallas lit-tifel/tifla. Bħala regola, il-manteniment għandu jitħallas kull xahar bil-quddiem fi flus kontanti sakemm ma jsirx ftehim jew ma tittieħidx deċiżjoni mod ieħor. F'każijiet eċċezzjonali, il-manteniment jista' jitħallas f'somma globali waħdanija. Il-manteniment jista' jiġi mħallas ukoll fil-forma ta' proprjetà mobbli u immobbli. Fil-Finlandja, l-ammont tal-manteniment li għandu jitħallas għal tifel/tifla mhuwiex stabbilit b'tabella ta' tariffi. Il-ħruġ ta' l-ammont tal-manteniment li għandu jitħallas jiġi meqjus każ b'każ. Skond il-paragrafu 1 ta' l-imsemmi Att, tifel/tifla għandu d-dritt għal manteniment li jkun biżżejjed għalih/għaliha. Manteniment li jkun biżżejjed għalih/għaliha ifisser li jiġu sodisfatti l-ħtiġijiet materjali u mentali tat-tifel/tifla fir-rigward tal-fażijiet ta' żvilupp tat-tifel/tifla, il-ħtiġijiet ta' kura tat-tifel/tifla, l-edukazzjoni tat-tifel/tifla u l-ispejjeż assoċjati. Skond il-paragrafu 2 ta' l-imsemmi Att, il-ġenituri ta' tifel/tifla huma responsabbli għall-manteniment tat-tifel/tifla skond il-kapaċità finanzjarja tagħhom. Meta tiġi stmata l-abbiltà tal-ġenituri għall-manteniment, jiġu meqjusin l-età tagħhom, l-abbiltà li jaħdmu, il-possibbiltajiet tagħhom li jinvolvu ruħhom f'impjiegi li jrendu, l-assi disponibbli tagħhom, u r-responsabbiltajiet l-oħrajn tagħhom għall-manteniment kif stabbilit fil-liġi. Meta jiġi stmat l-iskop tar-responsabbiltà għall-manteniment tal-ġenituri, jiġu meqjusin ukoll l-abbiltajiet u l-possibbiltajiet tat-tifel/tifla li jerfa' r-responsabbiltà għall-manteniment tiegħu/tagħha, hekk ukoll dawk il-kwistjonijiet li ma jinvolvux spejjeż jew li jinvolvu biss spejjeż żgħar għall-ġenituri fl-għoti ta' manteniment għat-tifel/tifla. Fuq
Minħabba l-għoli tal-ħajja, jiġi implimentat aġġustament awtomatiku għall-manteniment li jitħallas f'intervalli regolari. L-Att dwar ir-rabtiet ta' ċerti tipi ta' manteniment ma' l-għoli tal-ħajja, fih dispożizzjonijiet aktar dettaljati fuq l-aġġustament awtomatiku msemmi.L-ammont konfermat tal-manteniment u l-mod ta' kif dan għandu jitħallas jista' jinbidel bi ftehim jew b'sentenza fil-każ li jkunu seħħew bidliet ta' natura tant essenzjali fiċ-ċirkostanzi li dawn ikollhom jiġu kkunsidrati meta jiġi kkonfermat il-manteniment u li l-emenda fil-manteniment tkun titqies waħda ġusta meta jiġu kkunsidrati ċ-ċirkostanzi ta' kemm it-tifel/tifla u l-ġenitur li jkun qed iħallas il-manteniment. Ftehim fuq il-manteniment jista' jiġi emendat jekk dan jitqies li jkun mhux ġust.10.2 Manteniment imħallas lill-konjuġiL-Att dwar iż-Żwieġ, jipprovdi dispożizzjonijiet dwar il-manteniment li għandu jitħallas lill-konjuġi. Huwa rari fis-sistema legali Finlandiża li konjuġi jiġi obbligat iħallas manteniment lill-konjuġi l-ieħor. Ir-regola prinċipali hija li wara li jsir id-divorzju, l-ex konjuġi jfendu għal rashom personalment.Il-mateniment jista’ jiġi kkonfermat li għandu jitħallas jew għall-preżent jew sabiex il-ħlas tal-manteniment jieqaf wara l-perjodu ta' żmien stabbilit fil-ftehim/deċiżjoni/sentenza. Madankollu, l-manteniment jista’ jiġi kkonfermat li għandu jitħallas bħala somma sħiħa jekk iċ-ċirkostanzi finanzjarji tal-persuna soġġetta li tipprovdi l-manteniment u kwistjonijiet oħra jippermettu dan. Il-manteniment jista’ jiġi mħallas wkoll fil-forma ta' proprjetà mobbli u immobbli. Fuq
Minħabba l-għoli tal-ħajja, għandu jiġi implimentat aġġustament awtomatiku għall-manteniment li għandu jitħallas f'intervalli regolari. L-Att dwar ir-rabtiet ta' ċerti tipi ta' manteniment ma' l-għoli tal-ħajja, fih dispożizzjonijiet aktar dettaljati fuq l-aġġustament awtomatiku msemmi.Id-deċiżjoni jew sentenza maħruġa minn qorti tal-ġustizzja jew ftehim milħuq bejn il-konjuġi jista' jiġi emendat jekk l-emenda tiġi kkunsidrata ġġustifikata minħabba ċirkostanzi mibdula. Madankollu, deċiżjoni jew sentenza jew ftehim li jikkonferma l-manteniment li għandu jitħallas bħala somma globali ma jistax jiġi emendat ladarba jkun tħallas l-manteniment. Il-ftehim milħuq bejn il-konjuġi dwar il-manteniment jista' jiġi emendat jekk il-ftehim milħuq jiġi kkunsidrat bħala wieħed mhux ġust. Skond il-liġi, l-obbligu li jitħallas il-mantenimentf'intervalli regolari jieqaf japplika jekk il-persuna intitolata għall-alimenti tiżżewweġ mill-ġdid.
11. Kif u lil min għandu jitħallas il-manteniment?
11.1. Manteniment imħallas lit-tifel/tiflaManteniment imħallas lit-tifel/tifla għandu jitħallas lill-gwardjan tat-tifel/tifla (fil-kont bankarju indikat mill-gwardjan).11.2. Manteiment imħallas lill-konjuġiManteiment imħallas lill-konjuġi għandhom jitħallsu lilu/lilha (fil-kont bankarju indikat minnu/minnha).
12. Jekk persuna li tkun obbligata tipprovdi manteniment ma tħallasx b'mod volontarju, liema metodi huma disponibbli sabiex il-persuna tkun imġiegħla tħallas?
12.1. Manteniment imħallas lit-tifel/tiflaJekk il-persuna soġġetta li tipprovdi l-manteniment ma tħallasx b'mod volontarju, il-gwardjan tat-tifel/tifla intitolat għall-manteniment għandu jikkuntattja lill-awtorità ta' assistenza soċjali lokali. Din l-awtorità hija awtorizzata tieħu azzjoni sabiex tinforza l-ġbir tal-manteniment b'mod obbligatorju. Jekk il-persuna soġġetta li tipprovdi l-manteniment ma tħallasx ir-rati tal-manteniment dovuti jew mhux imħallsa fi żmien perjodu raġonevoli stabbilit mill-awtorità rilevanti, l-imsemmija awtorità għandha bla telf ta' żmien tieħu azzjoni sabiex tiġbor il-manteniment billi tapplika miżura ta' esekuzzjoni. Fuq
12.2. Manteniment imħallas lill-konjuġiJekk il-konjuġi soġġett li jipprovdi l-manteniment jonqos milli jħallas il-manteniment skond il-ftehim konfermat mill-awtorità ta' assistenza soċjali lokali jew mid-deċiżjoni/sentenza ta' Qorti tal-Ġustizzja, il-persuna intitolata għall-manteniment tista' titlob lill-bailiff sabiex idaħħal fis-seħħ il-ftehim jew id-deċiżjoni/sentenza kif preskritt fl-Att dwar il-Proċedimenti ta' Rkupru. 13. Hemm organizzazzjoni jew awtorità (ċentrali jew lokali) li tista' tgħinni niġbor il-manteniment [dovuti lili]?
13.1. Manteniment imħallas lit-tifel/tiflaJekk il-persuna soġġetta li tipprovdi l-manteniment ma tħallasx il-manteniment konfermat, il-persuna intitolata għall-manteniment tista' tirrikorri għand l-awtorità ta' assistenza soċjali lokali għall-għajnuna. Imbagħad, din l-awtorità tieħu ħsieb il-ġbir tal-manteniment f'kooperazzjoni ma' l-uffiċjali ta’ l-awtorità ta' l-esekuzzjoni.13.2. Manteniment imħallas lill-konjuġiIl-konjuġi intitolat għall-manteniment jeħtieġ jagħmel talba dwar il-ġbir tal-manteniment dovut jew mhux imħallas lill-bailiff. Il-bailiff jipprovdi assistenza fl-egħmil tat-talba. 14. Jista' l-manteniment jitħallas f'daqqa jew titħallas somma minnu minflok il-persuna tkun obbligata tipprovdi l-manteniment?
14.1. Manteniment imħallas lit-tifel/tiflaJekk il-persuna soġġetta li tipprovdi l-manteniment ma tħallasx il-manteniment konfermat, l-awtorità ta' assistenza soċjali lokali tista' tħallas kontribut finanzjarju għall-manteniment tat-tifel/tifla. L-ammont ta’ dan il-kontributgħal tifel/tifla waħda huwa ta' € 118.15 fix-xahar (Digriet 1094/2001). Dan il-kontribut jingħata wara li tiddaħħal applikazzjoni.
14.2. Manteniment imħallas lill-konjuġiKonjuġi intitolat għal manteniment jista' jikseb il-manteniment imsemmi biss mingħand il-konjuġi tiegħu/tagħha.
Jekk l-applikant ikun jinsab fil-Finlandja u l-persuna obbligata tipprovdi l-manteniment tkun residenti f'pajjiż ieħor:
15. Jista' l-applikant jikseb għajnuna mingħand organizzazzjoni jew awtorità Finlandiża?
15.1. Manteniment imħallas lit-tifel/tiflaL-awtorità ta' assistenza soċjali lokali tista' tħallas il-manteniment ta' tifel/tifla/tfal wara li tkun saret applikazzjoni għall-għajxien ta' tifel/tifla fil-Finlandja (ara l-Artikolu li ġej għat-tweġiba 14.1.). L-awtorità ta' assistenza soċjali lokali tista' flimkien mal-persuna intitolata li tirċievi l-manteniment, tikkuntattja lill-Ministeru ta' l-Affarijiet Barranin u titlob lill-Ministeru jieħu azzjoni sabiex jiġbor il-manteniment mingħand id-debitur li jkun qiegħed igħix f'pajjiż barrani. F'każ bħal dan, il-Ministeru ta' l-Affarijiet Barranin jikkuntattja lill-awtorità kompetenti fil-pajjiż barrani msemmi. 15.2. Manteniment imħallas lill-konjuġiKonjuġi intitolat għal manteniment jista' jikseb il-manteniment imsemmi biss mingħand il-konjuġi tiegħu/tagħha. Il-konjuġi intitolat għall-manteniment jista' jikkuntattja lill-bailiff lokali u jistabbilixxi jekk il-konjuġi li jgħix f'pajjiż ieħor għandux xi proprjetà fil-Finlandja, li tista' titqies oġġett li jista' jkun il-mira ta' azzjoni ta' esekuzzjoni msemmija fl-Att dwar il-Proċedimenti ta' Rkupru. Il-konjuġi intitolat għall-manteniment jista' jitlob assistenza wkoll mingħand il-Ministeru ta' l-Affarijiet Barranin fil-ġbir tal-manteniment minn pajjiż barrani.
16. Jekk iva, mingħand liema organizzazzjoni jew awtorità (awtorità ċentrali jew lokali) u kif nista' nikkuntattja lill-organizzazzjoni jew awtorità?
Id-dettalji ta' kuntatt ta' l-awtorità ta' assistenza soċjali lokali jistgħu jinstabu fid-direttorju tat-telefon jew permezz tas-servizz nazzjonali tan-numri tat-telefon “118”. Meta ċċempel dan in-numru, jeħtieġ li tkun taf liema awtorità ta' assistenza soċjali lokali tixtieq tikkuntattja. Il-Finlandja għandha madwar 460 distrett lokali. In-numru tta' l-iswitchboard fil-Ministeru ta' l-Affarijiet Barranin: +358 (0)9 160 05.In-numru tal-fax tad-Diviżjoni tal-Konsolati tal-Ministeru ta' l-Affarijiet Barranin: +358 (0)9 160 55755 ul-indirizz elettroniku (e-mail): oik-32@formin.fi.Il-Ministeru ta' l-Affarijiet Barranin għandu din il-websajt URL: internetosoitteessa - - .
17. X'tip ta' għajnuna tista' toffri l-organizzazzjoni jew awtorità (ċentrali jew lokali) lill-applikant?
Jekk il-persuna soġġetta li tipprovdi l-manteniment tonqos milli tħallas il-manteniment, it-tifel/tifla għandu jkun intitolat jirċievi l-manteniment (l-ammont tal-manteniment ikun € 118.15 għal kull tifel/tifla fix-xahar skond id-Digriet 1094/2001) mill-awtorità ta' assistenza soċjali lokali. Dan il-manteniment jingħata wara li tiddaħħal applikazzjoni li għandha tiġi ppreżentata mill-gwardjan, rappreżentant legali tat-tifel/tifla jew minn dik il-persuna li t-tifel/tifla ikun taħt il-kura tagħha. Tifel/tifla ta' 15-il sena jew aktar jista' jippreżenta l-applikazzjoni huwa nnifsu wkoll jekk ikun joqgħod waħdu. Il-fatt li l-persuna soġġetta li tipprovdi l-manteniment tħallas manteniment ma jinfluwenzax l-obbligu ta' dik il-persuna li tipprovdi l-manteniment kollu. Meta l-awtorità ta' assistenza soċjali lokali tkun ħadet deċiżjoni li tħallas il-manteniment fuq il-bażi ta' nuqqas tal-ħlas tal-manteniment, l-awtorità ta' assistenza soċjali lokali għandu jkollha d-dritt li tiġbor il-ħlas bin-nifs li jkun għadu ma tħallasx kollu mingħand il-persuna soġġetta li tipprovdi l-manteniment.
Jekk il-persuna intitolata għall-manteniment (tifel/tifla jew konjuġi) u l-persuna soġġetta li tipprovdi l-manteniment igħixu f'pajjiżi differenti, il-Ministeru ta' l-Affarijiet Barranin jista' jassisti liż-żewġ partijiet involuti fir-relazzjoni tal-manteniment u l-korpi kompetenti tal-pajjiż barrani. Madankollu, il-Ministeru ta' l-Affarijiet Barranin ma jħallasx il-manteniment f'isem il-persuna soġġetta li tipprovdi l-manteniment. Il-Ministeru ta' l-Affarijiet Barranin iservi bħala l-awtorità ċentrali li hemm referenza għaliha fil-ftehim konkluż fl-20 ta' Ġunju 1956 fi New York.Jekk l-applikant ikun igħix f'pajjiż ieħor u l-persuna obbligata li tipprovdi l-manteniment tkun residenti fil-Finlandja:
18. Jista' l-applikant jirrikorri direttament għand organizzazzjoni jew awtorità ( ċentrali jew lokali) Finlandiża għall-għajnuna?
Il-kwistjoni ta' applikant li jgħix f'pajjiż ieħor tista' titqies
bl-aħjar mod jekk l-applikant jikkuntattja lill-awtorità ċentrali kompetenti
f'dak il-pajjiż u l-awtorità, min-naħa tagħha, tikkuntattja lill-Ministeru
ta' l-Affarijiet Barranin Finlandiż.
19. Jekk iva, għand liema organizzazzjoni jew awtorità (ċentrali jew lokali) u kif jista' jikkuntattja lill-organizzazzjoni jew awtorità?
Ara wkoll it-tweġiba għall-mistoqsijiet 16 u 18.
20. X'tip ta' għajnuna tista' toffri l-organizzazzjoni jew awtorità (ċentrali jew lokali) lill-applikant?
L-applikant (tifel/tifla jew konjuġi intitolat għall-manteniment)
jista' jitlob lill-Ministeru ta' l-Affarijiet Barranin sabiex jara li
s-sentenza jew id-deċiżjoni mogħtija f'pajjiż barrani jew il-ftehim
ikkonfermat f'pajjiż barrani dwar il-manteniment tinqata' fil-Finlandja u
l-manteniment miksub permezz tas-sentenza jitħallas fil-kont bankarju indikat
mill-persuna intitolata għall-manteniment jew li l-manteniment jintbagħat
lilu/lilha fil-forma ta' ċekk.
« Talbiet ta’manteniment - Informazzjoni Ġenerali | Finlandja - Informazzjoni Ġenerali »